Ռաիսա Մկրտչյան

Ռաիսա Հրանտի Մկրտչյան (Սարգսյան) (), հայ երգչուհի, ՀՀ ժողովրդական արտիստ (2006)։

Կենսագրություն  
1963-1968 թվականներին սովորել է Երևանի Կոմիտասի անվան պետական կոնսերվատորիայի դաշնամուրային բաժնում։ 1968 թվականից Հայաստանի հեռուստառադիոպետկոմի էստրադային նվագախմբի մենակատար։ 2002 թվականից դասավանդել է Երևանի Կոմիտասի անվան պետական կոնսերվատորիայում։

Ձայնագրվել է ավելի քան 400 երգ, որոնց զգալի մասը պահպանվում են Ռադիոյի և հեռուստատեսության ձայնադարանի ոսկե ֆոնդում։ Բազմաթիվ համերգներով հանդես է եկել աշխարհի տարբեր քաղաքներում։ Ելույթներ է ունեցել Նյու Յորքի «Մետրոպոլիտեն օպերա», «Քարնեգի Հոլ», Սիդնեյի, Մոնրեալի, Բեյրութի, Բուենոս Այրեսի հայտնի դահլիճներում։

Երգացանկում են Կոնստանտին Օրբելյանի, Առնո Բաբաջանյանի, Ռոբերտ Ամիրխանյանի, Ալեքսանդր Աճեմյանի, Ալեքսեյ Հեքիմյանի, Մելիք Մավիսակալյանի, Նիկոլայ Պետրովի, Մ. Կաժլաևի և այլոց երգերից։

Մրցանակներ, պարգևներ
1965 թվականին երաժշտական փառատոնում ոսկե մեդալ և դափնեկրի կոչում
1968 թվականին Մոսկվայի «Մայակ», 1971 թվականին՝ «Յունոստ» ռադիոկայանների համամիութենական մրցույթներում՝ «Տարվա լավագույն երգչուհի» մրցանակ
1967-1975 թվականներին Սոչիի, Մինսկի և Լեհաստանի Սոպոտ քաղաքի միջազգային երաժշտական մրցույթների դափնեկիր
1977 թվականին ՀԽՍՀ վաստակավոր արտիստ
2001  թվականին Մովսես Խորենացու մեդալ
2008 թվականին Մոսկվայի «Կարոտ» միջազգային հայկական փառատոնի ոսկե մեդալ
2009 թվականին ՀՀ վարչապետի շնորհակալագիր
2011 թվականին ՀՀ Ազգային ժողովի Պատվո մեդալ
2006 թվականին ՀՀ ժողովրդական արտիստ
2015 թվականին Երևանի պատվավոր քաղաքացի
«Հայրենիքին մատուցած ծառայությունների համար» 1-ին աստիճանի մեդալ, 2016 թվական

Ծանոթագրություններ

Արտաքին հղումներ 
Ռաիսա Մկրտչյան, երգեր

Հայ երգչուհիներ
Երևանի պատվավոր քաղաքացիներ
ՀՀ ժողովրդական արտիստներ
Մովսես Խորենացու մեդալակիրներ
«Հայրենիքին մատուցած ծառայությունների համար» 1-ին աստիճանի մեդալակիրներ
Երևանի Կոմիտասի անվան պետական կոնսերվատորիայի շրջանավարտներ
Երևանի Ստեփան Շահումյանի անվան թիվ 1 դպրոցի շրջանավարտներ